ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சணல் நட்சத்திர மதிப்பீடு இந்தியா முத்திரையுடன் கூடிய பைகள் மாணவர்களுக்கு விநியோகம்
சணல் தொழில், இந்திய கிழக்கு பிராந்தியத்தில், குறிப்பாக மேற்கு வங்கத்தில் உள்ள முக்கிய தொழில்களில் ஒன்றாகும். தங்க இழை என்று அழைக்கபடும் சணல், இயற்கையான, புதுப்பிக்கத்தக்க, மக்கும் மற்றும் 'பாதுகாப்பான' பேக்கேஜிங்கிற்கான அனைத்து தரங்களையும் பூர்த்தி செய்கிறது. தேசிய சணல் வாரியம், சணல் துறையின் ஒட்டுமொத்த வளர்ச்சி மற்றும் மேம்பாட்டிற்காக பல்வேறு நடவடிக்கைகள் / ஊக்குவிப்பு திட்டங்களை மேற்கொள்கிறது .
தேசிய சணல் வாரியம் , சென்னை கீழ்கட்டளையில் உள்ள “ஸ்ரீ சைதன்யா டெக்னோ ஸ்கூல்” மாணவர்களுக்கு சணல் நட்சத்திர மதிப்பீடுவுடன் கூடிய சணல் பைகளை 7- டிசம்பர்’22 அன்று விநியோகித்தது மற்றும் ஸ்வச்சதா அபியான் செயல்களை ஏற்பாடு செய்தது.
புதிதாக அறிமுகப்படுத்தப்பட்ட சணல் நட்சத்திர மதிப்பீடு முத்திரை குறித்த விழிப்புணர்வை மாணவர்களிடையே ஏற்படுத்துவதற்காக, NJB , 1,000 சணல் பைகளை இலவசமாக  விநியோகிக்க பட்டது. “சணல் நட்சத்திர மதிப்பீடு முத்திரை” இந்திய சணல் தயாரிப்புகளை மேம்படுத்துவதற்கும் மற்றும் பாதுகாப்பதற்கும் இந்திய அரசின் ஜவுளி அமைச்சகத்தின் ஒரு புதிய முயற்சி ஆகும்.
திரு.T. அய்யப்பன், மார்க்கெட்டிங் தலைவர், தேசிய சணல் வாரியம், கொல்கத்தா & சென்னை, நிகழ்ச்சிக்கு தலைமை தாங்கி, அனைத்து மாணவர்களுக்கும் சணல் பைகளை  7-டிசம்பர்’22, திருமதி பி.சசிரேகா, முதல்வர், ஸ்ரீ சைதன்யா டெக்னோ பள்ளி. முன்னிலையில் வழங்கினார். இந்நிகழ்வின் போது, ஸ்வச்சதா அபியான் நடவடிக்கைகளின் ஒரு பகுதியாக சுகாதார சாதனங்கள் அடங்கிய பெட்டி இலவசமாக வழங்கப்பட்டது மற்றும் பள்ளி வளாகத்தை சுத்தம் செய்வதும் செய்யப்பட்டது.
திரு.T.அய்யப்பன், இந்தியா முழுவதும் ஒருமுறை பயன்படுத்தும் பிளாஸ்டிக்கிற்கு தடை விதிக்கப்பட்டுள்ளதை கருத்தில் கொண்டு, "ஒருமுறை மட்டுமே பயன்படுத்தும் பிளாஸ்டிக் பைகளை" பயன்படுத்துவதை தவிர்க்கவும், எதிர்கால சந்ததியினரை காப்பாற்ற சுற்றுச்சூழலுக்கு உகந்த சணல் பைகளை பயன்படுத்தவும் மாணவர்களுக்கு அறிவுரை வழங்கினார். திருமதி . பி.சசிரேகா, முதல்வர், சைதன்யா டெக்னோ பள்ளி, சணல் விழிப்புணர்வு நிகழ்ச்சிக்கான அனைத்து ஏற்பாடுகளையும் செய்திருந்தார்.
பிரதமர் அலுவலகம்
தேசிய ஆள்தேர்வு முகமை அமைக்கப்பட்டிருப்பதற்கு பிரதமர் மகிழ்ச்சி தெரிவித்துள்ளார்
தேசிய ஆள்தேர்வு முகமை அமைக்கப்பட்டிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
“கோடிக்கணக்கான இளைஞர்களுக்கு, தேசிய ஆள்தேர்வு முகமை, ஒரு வரமாக இருக்கும். பொது தகுதித் தேர்வு மூலம், ஏராளமான தேர்வுகள் தவிர்க்கப்படுவதுடன், விலை மதிப்பற்ற நேரம் மிச்சமாகி, செலவுகளும் குறையும். மேலும், வெளிப்படைத்தன்மைக்கு இது பெரும் ஊக்குவிப்பாக இருக்கும்” என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 109.08 கோடியைக் கடந்தது
நாட்டில் கடந்த 24 மணி நேரத்தில் 59,08,440 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 109.08 கோடியைக்  கடந்தது. 1,10,77,727 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 11,982 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,37,75,086 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.25 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 135 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,126, பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,48,922 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.43 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 1,40,638 கொவிட் பரிசோதனைகள் செய்யப்பட்டன. கடந்த 263 நாட்களில் இதுவே குறைவாகும். கொவிட் சிகிச்சை பெறுபவர்களின் சதவீதம் தற்போது 0.41 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இதுவரை சுமார் 61.72 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 46 நாட்களில் 2 சதவீதத்திற்கும் குறைவாக நீடித்து, தற்போது 1.25 சதவீதமாக உள்ளது. தினசரித் தொற்று விகிதம் 0.93 சதவீதமாக பதிவாகியுள்ளது. இந்த எண்ணிக்கை தொடர்ந்து 71 நாட்களாக 3 சதவீதத்திற்குக் கீழே 36 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770173
(Visitor Counter : 130
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத் தொழில்கள் துறை மூலம் 2019-20iல் சுமார் ரூ.90,000 கோடிக்கு வியாபாரம்.
பிரதமர் திரு நரேந்திர மோடி தலைமையிலான கடந்த ஐந்து ஆண்டு காலத்தில் ``காதி பிராண்ட்'' இந்தியாவில் பரவலாக அனைவராலும் ஏற்கப்படும் பிராண்ட் ஆக மாறியுள்ளது. நீடித்த வளர்ச்சியின் சுற்றுச் சூழலுக்கு உகந்த தயாரிப்புகளாக காதிப் பொருள்களின் உற்பத்தி கடந்த 2015-16இல் இருந்து ஐந்து ஆண்டுகளில் இரட்டிப்பாக உயர்ந்துள்ளது. இதே காலக்கட்டத்தில் காதிப் பொருள்களின் விற்பனை சுமார் மூன்று மடங்கு அதிகரித்துள்ளது.
அதேபோல, கிராமத் தொழில்கள் துறையிலும் அபாரமான வளர்ச்சி ஏற்பட்டுள்ளது. கடந்த ஐந்து ஆண்டுகளில் அத் துறையின் உற்பத்தி மற்றும் விற்பனை 100 சதவீதம் அதிகரித்துள்ளது.
கடந்த ஓராண்டு செயல்பாட்டைக் கணக்கில் எடுத்துக் கொண்டால், காதித் துறை 31 சதவீதம் வளர்ச்சி பெற்றுள்ளது. 2018-19இல் ரூ.3215.13 கோடியாக இருந்த அதன் வியாபாரம், 2019-20இல் ரூ.4211.26 கோடியாக உயர்ந்துள்ளது. கிராமத் தொழில் துறைகளின் வியாபாரம் 2019-20இல் ரூ.84,675.39 கோடியை எட்டியது. முந்தைய ஆண்டில் ரூ.71,077 கோடி என்ற நிலையில் இருந்து இது 19 சதவீதம் வளர்ச்சியைக் காட்டுகிறது.
காதி மற்றும் கிராமத் தொழில்கள் துறையின் மொத்தமான வியாபாரம் 2019-20இல் ரூ.88,887 கோடியை எட்டியுள்ளது.
2015-16இல் ரூ.1066 கோடி அளவுக்கு இருந்த காதி உற்பத்தி 2019-20இல் ரூ.2282,44 கோடி அளவுக்கு உயர்ந்து 115 சதவீத வளர்ச்சியைப் பதிவு செய்துள்ளது. அதேபோல காதி விற்பனையும் அதிகரித்துள்ளது. 2015-16இல் காதி பொருள்களின் விற்பனை ரூ.1510 கோடி என்ற நிலையில் இருந்து 2019-20இல் 179 சதவீதம் அதிகரித்து ரூ.4211.26 கோடியை எட்டியுள்ளது.
கிராமத் தொழில்கள் துறை மூலம் 2015-16இல் ரூ.33,425 கோடிக்கு பொருள்கள் உற்பத்தி செய்யப்பட்டன. 2019-20இல் இது 96 சதவீதம் அதிகரித்து ரூ.65,383.40 கோடிக்கு உயர்ந்தது. கிராமத் தொழில்கள் துறை பொருள்களின் விற்பனை 2015-16இல் ரூ.40,385 கோடியில் இருந்து 2019-20இல் சுமார் 110 சதவீதம் அதிகரித்து ரூ.84,675.39 கோடியை எட்டியுள்ளது.
(Visitor Counter : 148
நிதி அமைச்சகம்
2022 டிசம்பரில் ரூ.1,49,507 கோடி ஜிஎஸ்டி வருவாய், கடந்த ஆண்டு டிசம்பரை விட 15% அதிகரிப்பு
தொடர்ந்து 10 மாதங்களாக மாதாந்திர ஜிஎஸ்டி வருவாய் ரூ.1.4 லட்சம் கோடிக்கு மேல் வசூல்
2022 டிசம்பரில் மொத்த ஜிஎஸ்டி வருவாய் ரூ.1,49,507 கோடி. இதில் மத்திய ஜிஎஸ்டி ரூ.26,711 கோடி, மாநில ஜிஎஸ்டி ரூ.33,357 கோடி, ஒருங்கிணைந்த ஜிஎஸ்டி ரூ.78,434 கோடி  செஸ் வரி வசூல் ரூ. 11,005 கோடி.
அரசு 36,669 கோடி ரூபாயை மத்திய GST க்கும், 31,094 கோடி மாநில GST க்கும் வழக்கமான தீர்வாக செலுத்தியுள்ளது. டிசம்பர் 2022 இல் வழக்கமான தீர்வுகளுக்குப் பிறகு மத்திய மற்றும் மாநிலங்களின் மொத்த வருவாய் முறையே ரூ 63,380 கோடி மற்றும் ரூ 64,451 கோடி ஆகும்.
2022 டிசம்பர் மாதத்திற்கான வருவாய் கடந்த ஆண்டு இதே மாத ஜிஎஸ்டி வருவாயை விட 15% அதிகமாகும். இந்த மாதத்தில், சரக்குகளின் இறக்குமதியின் வருவாய் 8% அதிகமாக இருந்தது. உள்நாட்டு பரிவர்த்தனையின்  வருவாய் கடந்த ஆண்டு இதே மாதத்தில் இந்த ஆதாரங்களில் இருந்து பெறப்பட்ட வருவாயை விட 18% அதிகமாகும். நவம்பர், 2022 இல், 7.9 கோடி இ-வே பில்கள் உருவாக்கப்பட்டுள்ளன, இது அக்டோபர், 2022 இல் உருவாக்கப்பட்ட 7.6 கோடி இ-வே பில்களை விட கணிசமாக அளவு அதிகமாகும்.
கடந்த டிசம்பரில் தமிழகத்திலிருந்து ரூ.8, 324 கோடி வசூலாகியிருக்கிறது. இது முந்தைய ஆண்டு டிசம்பர் வசூலான ரூ. 6,635 கோடியை விட 25% அதிகமாகும். புதுச்சேரியில் 30 சதவீதம் அதிகமாக வசூலாகி இருக்கிறது. முடிந்த டிசம்பரில் ரூ. 192 கோடியும், முந்தைய ஆண்டில் ரூ. 147 கோடியும் ஜிஎஸ்டி வசூல் செய்யப்பட்டுள்ளது.
பிரதமர் அலுவலகம்
2022, நாடாளுமன்ற மழைக்கால கூட்டத்தொடருக்கு முன்பாக பிரதமரின் அறிக்கை
வணக்கம் நண்பர்களே,
இந்த நாடாளுமன்ற கூட்டத்தொடருக்கும் பருவநிலைக்கும் ஓர் தொடர்புள்ளது. தற்போது பருவமழை தில்லியிலும் வேகமாக முன்னேறி வருகிறது. இருந்த போதும், வெளியே வெப்பநிலை குறையாமல் இருக்கிறது. நாடாளுமன்றத்திற்கு உள்ளே வெப்பம் தணியுமா, தணியாதா என்பது பற்றி எனக்குத் தெரியவில்லை. விடுதலையின் அமிர்த பெருவிழாவை நாம் கொண்டாடும் வேளையில், இந்தக் காலகட்டம் மிகுந்த முக்கியத்துவம் வாய்ந்தது. ஆகஸ்ட் 15-ஆம் தேதி, சிறப்பு முக்கியத்துவம் பெறுகிறது; 25 ஆண்டுகளுக்குப் பிறகு நம் நாடு இந்திய விடுதலையின் நூற்றாண்டை கொண்டாடும்போது, 25 ஆண்டுகளுக்கான நமது பயணம் எவ்வாறு இருக்க வேண்டும் என்பது பற்றி நாம் திட்டமிட வேண்டும்; நம்மால் எவ்வளவு விரைவாக முன்னேற முடியும், புதிய உச்சத்தை எவ்வாறு அடையலாம்? இது போன்ற உறுதிப்பாடுகளை மேற்கொள்வதற்கும், இந்த உறுதிப்பாடுகளில் தீவிரமாக இருந்து, நாட்டிற்கு சரியான பாதையை வகுத்துத் தருவதற்குமான காலம், இது. நாடாளுமன்றம், நாட்டை வழிநடத்திச் செல்ல வேண்டும். நாட்டிற்கு புத்துணர்வை அளிப்பதில் நாடாளுமன்ற உறுப்பினர்கள் உந்துசக்தியாக செயல்பட வேண்டும். எனவே, அது போன்ற ஓர் கண்ணோட்டத்திலும் இந்தக் கூட்டத்தொடர் மிகுந்த முக்கியத்துவம் பெறுகிறது.
குடியரசுத் தலைவர் மற்றும் குடியரசு துணைத் தலைவர் பதவிகளுக்கான தேர்தல் இதே சமயத்தில் நடைபெறுவதாலும் இந்த கூட்டத்தொடரின் முக்கியத்துவம் அதிகரிக்கிறது. இன்று வாக்களிப்பு நடைபெறுகிறது. மேலும், இந்தக் காலகட்டத்தின்போது புதிய குடியரசுத் தலைவர் மற்றும் புதிய குடியரசு துணைத் தலைவரின் பதவிக் காலம் தொடங்கும்.
மிகுந்த பயனளிக்கும் தொடர்பு ஊடகமாகவும், வெளிப்படையான மனநிலையோடு பேச்சு வார்த்தைகளும், விவாதங்களும் மேற்கொள்ளப்படும் புனித மையமாகவும் நாடாளுமன்றத்தை நாம் எப்போதும் கருதுகிறோம். கொள்கைகள் மற்றும் முடிவுகளுக்கு நேர்மறையான பங்களிப்பை அளிப்பதற்காக விவாதங்கள், விமர்சனங்கள் மற்றும் விரிவான பகுபாய்வுகளும் நடைபெறுகின்றன. ஆழமான சிந்தனையுடன், ஆழமான மற்றும் விரிவான விவாதங்களோடு கூட்டத்தொடரை மிகுந்த ஆக்கபூர்வமானதாகவும், பயனுள்ளதாகவும், எடுத்துச் செல்லுமாறு மரியாதைக்குரிய நாடாளுமன்ற உறுப்பினர்கள் அனைவரையும் நான் வலியுறுத்திக் கேட்டுக்கொள்கிறேன். அதற்காகத்தான் ஒவ்வொருவரும் ஒத்துழைக்க வேண்டும், அனைவரது முயற்சிகளின் வாயிலாக மட்டுமே ஜனநாயகம் தழைக்கிறது. ஒவ்வொருவரின் முயற்சிகளின் காரணமாகவே நாடாளுமன்றம் இயங்குகிறது. அனைவரின் முயற்சியால் தான் சிறந்த முடிவுகளை நாடாளுமன்றம் எடுக்கிறது. எனவே நாடாளுமன்றத்தின் கண்ணியத்தை மேம்படுத்தும் நமது கடமையை நிறைவேற்றும் அதே வேளையில், நாட்டின் நலனைக் கருதி, இந்த கூட்டத்தொடரை முறையாக நாம் பயன்படுத்திக் கொள்ள வேண்டும். விடுதலைக்காக தங்கள் இளமையை அர்ப்பணித்து, முழு வாழ்க்கையையும் தியாகம் செய்து, வாழ்நாள் முழுவதும் சிறையில் அடைக்கப்பட்டிருந்தவர்களின் கனவை நாம் நனவாக்க வேண்டும் என்பதையும் எப்போதும் நினைவில் கொள்ள வேண்டும். ஆகஸ்ட் 15-ஆம் தேதி நெருங்கி வருவதால் அவர்களது கனவுகளை நினைத்து, நாடாளுமன்றம், சிறந்த வகையில், நேர்மறையாக பயன்படுத்தப்படுவதை நாம் உறுதி செய்ய வேண்டும்.
அனைவருக்கும் மனமார்ந்த நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
எரிசக்தி அமைச்சகம்
கொவிட்-19 பரிசோதனை மற்றும் தடுப்பு மருந்து வழங்கும் முகாமை என்ஹெச்பிசி நடத்தியது
கொவிட்-19-ஐ எதிர்த்துப் போராட பிரதமர் திரு நரேந்திர மோடி விடுத்த அறைகூவல் மற்றும் மின்சாரம் மற்றும் புதிய & புதுப்பிக்கத்தக்க எரிசக்தித்துறை இணை அமைச்சர்  மற்றும் திறன் வளர்த்தல் மற்றும் தொழில் முனைதல் இணை அமைச்சர் திரு ஆர் கே சிங்கின் வழிகாட்டுதல்களின் படி, பரிதாபாத்தில் உள்ள தனது கார்ப்பரேட் அலுவலகத்தில் கொவிட்-19 பரிசோதனை மற்றும் தடுப்பு மருந்து வழங்கும் முகாமை 2021 மே 27 அன்று என்ஹெச்பிசி நடத்தியது.
இம்முகாமின் போது, என்ஹெச்பிசி பணியாளர்கள் மற்றும் அவர்களது குடும்ப உறுப்பினர்கள் உள்ளிட்ட 63 பேர்  தங்களது முதல் டோஸ் தடுப்பு ஊசியை போட்டுக்கொண்டனர். ஒப்பந்த தொழிலாளர்கள் மற்றும் பாதுகாப்பு பணியாளர்களும் பயனடைந்தனர்.
பெட்ரோலியம் மற்றம் இயற்கை எரிவாயு அமைச்சகம்
சர்வதேச அளவிலான ஏலப் போட்டிக்கு 3வது கட்ட, புதிய எண்ணெய் வயல் ஏலச் சுற்று தொடக்க
சர்வதேச அளவிலான ஏலப்போட்டிக்கு, புதிதாக கண்டறியப்பட்ட எண்ணெய் வயலின் மூன்றாவது கட்ட ஏலம் மத்திய பெட்ரோலியத்துறை அமைச்சர் திரு தர்மேந்திர பிரதான் தலைமையில் இன்று தொடங்கி வைக்கப்பட்டது.
காணொலி மூலம் நடந்த இந்நிகழ்ச்சியில் கண்டுபிடிப்பு மற்றும் உற்பத்தி துறையைச் சேர்நத 450 பேர் கலந்து கொண்டனர். இந்நிகழ்ச்சியில் பேசிய மத்திய அமைச்சர் திரு தர்மேந்திர பிரதான் கூறியதாவது:
டிஎஸ்எப் ஒன்று மற்றும் இரண்டாவது திட்டம் உட்பட இயற்கை வளங்களை விரைவில் பணமாக்கும் புதிய வழிகளை ஹைட்ரோ கார்பன் மற்றும் பெட்ரோலியத்துறை அமைச்சகத்தின் தலைமை இயக்குனர் உருவாக்க வேண்டும். மக்கள் நலனுக்காக, இயற்கை வளங்களை பணமாக்கும் திட்டத்தை விரைவில் மேற்கொள்ள வேண்டும். இயற்கை வளங்களை திறந்து விடுவதில், 3வது கட்ட டிஎஸ்எப் ஏலம், முக்கியமான நடவடிக்கை.
இந்தியாவின் ஹைட்ரோ கார்பனின் முழு ஆற்றலை வெளிப்படுத்த, உள்நாட்டு எண்ணெய் மற்றும் எரிவாயு உற்பத்திக்கு முன்னுரிமை அளிக்க பிரதமர் மோடி தலைமையிலான அரசு ஒழுங்குமுறைகளை தொடர்ந்து புதுப்பித்து வருகிறது. கண்டுபிடிப்பு மற்றும் உற்பத்தி துறை சீர்திருத்தங்களில் நடைமுறைகள் எளிதாக்கப்பட்டுள்ளன. தடைகள் அகற்றப்பட்ட வெளிப்படைதன்மையுடன் உள்ளது. இந்தியாவை முதலீட்டுக்கு ஏற்ற தளமாக மாற்றியுள்ளது.
டிஎஸ்எப் கொள்கையை மத்திய அரசு கடந்த 2015ம் ஆண்டு தொடங்கியது. புதிதாக கண்டுபிடிக்கப்பட்ட இயற்கை வளப் பகுதியை ஏலம் விடுவதில் இது முக்கியமான நடவடிக்கை. பணமாக்கப்படாத கண்டுபிடிப்புகளை பணமாக்கும் நடவடிக்கை இது. இந்த டிஎஸ்எப் கொள்கையில், வருவாய் பகிர்வு ஒப்பந்தம், குறைவான ஒழுங்குமுறை விதி, முன் தொழில்நுட்ப தகுதி அவசியம் இல்லாதது போன்ற ஈர்க்க கூடிய பல அம்சங்கள் உள்ளன.
இவ்வாறு மத்திய அமைச்சர் திரு. தர்மேந்திர பிரதான் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725974
----
(Visitor Counter : 177
பாதுகாப்பு அமைச்சகம்
96-வது நிறுவன தினத்தை ராணுவ செவிலியர் சேவை கொண்டாடியது
துணிவு, இரக்கம் மற்றும் சேவையின் வரலாற்றை நினைவுகூரும் வகையில், ராணுவ செவிலியர் சேவை அதன் 96-வது நிறுவன தினத்தை 2021 அக்டோபர் 1 அன்று கொண்டாடியது.
அர்ப்பணிப்பு மற்றும் உறுதியின் மற்றொரு ஆண்டின் தொடக்கத்தைக் குறிக்கும் வகையில், தில்லி கன்டோன்மென்டில் உள்ள ராணுவ மருத்துவமனையில் அமைந்துள்ள ராணுவ மருத்துவ சேவை அதிகாரிகள் மையத்தில் நடைபெற்ற புளோரன்ஸ் நைட்டிங்கேல் உறுதிமொழி ஏற்கும் நிகழ்ச்சியில் தில்லி கேரிசனின் எம்என்எஸ் அதிகாரிகள் கலந்து கொண்டனர்.
கொவிட் -19 விதிமுறைகள் காரணமாக குறைவானோர் கலந்து கொண்ட போதிலும், ஒவ்வொருவரின் இதயத்திலும் உற்சாகம் கரைபுரண்டோடியது.
தேசத்தின் இறையாண்மை மற்றும் ஒருமைப்பாட்டிற்காக உயிர் துறந்த மாவீரர்களுக்கு தேசியப் போர் நினைவிடத்தில் ராணுவ மருத்துவ சேவை கூடுதல் தலைமை இயக்குநர் மேஜர் ஜெனரல் ஸ்மிதா தேவ்ராணி மலர் அஞ்சலி செலுத்தினார். கருத்தரங்குகள் மற்றும் உடல்நலம் தொடர்பான நிகழ்ச்சிகள் உள்ளிட்டவற்றின் மூலம் நாடு முழுவதும் பல மருத்துவமனைகள் இந்த விழாவை கொண்டாடின.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759965
இளைஞர் நலன் மற்றும் விளையாட்டு அமைச்சகம்
இந்திய விளையாட்டு ஆணையத்தின் ப்ரிதம் சிவட்ச் அணி, 21 வயதிற்கு உட்பட்டோருக்கான 2-வது கேலோ இந்தியா மகளிர் ஹாக்கி லீக் தொடரில் மாபெரும் வெற்றி பெற்றது
21 வயதிற்கு உட்பட்டோருக்கான 2-வது கேலோ இந்தியா மகளிர் ஹாக்கி லீக் தொடரில் புதுதில்லியில் உள்ள மேஜர் தயான்சந்த் தேசிய மைதானத்தில் இன்று தொடங்கியது. இதனை ஒலிம்பிக் தங்கப்பதக்க வீரரும், அர்ஜுனா விருதாளருமான திரு. ஹர்பிந்தர் சிங், ஒலிம்பிக் பதக்க வீரரும், அர்ஜுனா விருதாளருமான திரு. தேவேஷ் சவ்ஹான் ஆகியோர் தொடங்கிவைத்தனர்.
மொத்தம் 2 போட்டிகள் இன்று நடத்தப்பட்டதில், இந்திய விளையாட்டு ஆணையத்தின் ஏ அணி, சல்யூட் ஹாக்கி அணியை 13-0 என்ற கணக்கில் வீழ்த்தியது. அதேபோல், ப்ரிதம் சிவட்ச் அணி 11-0 என்ற கணக்கில் ஹெச்ஐஎம் ஹாக்கி அகாடமி அணியைத் தோற்கடித்தது.
இத்தொடரின் தொடக்க விழாவில் பேசிய ஹர்பிந்தர் சிங், மத்திய அரசின் சிறப்பான முயற்சியால் நடத்தப்படும் கேலோ இந்தியா போட்டிகள் மூலம், திறமை மிக்க விளையாட்டு வீரர்களை அடையாளம் காண்பதுடன், இந்தியாவுக்கு மேலும் ஒலிம்பிக் பதக்கங்களை வெல்ல முடியும் என நம்பிக்கை தெரிவித்தார்.
16 மற்றும் 21 வயதிற்கு உட்பட்டோருக்கான மகளிர் கேலோ இந்தியா லீக் தொடர்களை கடந்த ஆண்டும், இந்த ஆண்டும் வெற்றிகரமாக நடத்தியமைக்காக கேலோ இந்தியா மற்றும் இந்திய விளையாட்டு ஆணையத்திற்கு அவர் பாராட்டு தெரிவித்தார்.
தொடர்ந்து பேசிய தேவேஷ் சவ்ஹான், திறமைமிக்க வீரர்களுக்கு மத்திய அரசு பல்வேறு வாய்ப்புகளை வாரி வழங்குவதாகவும், கேலோ இந்தியா லீக் தொடர்களில் பங்கேற்பதன் மூலம் விளையாட்டு வீரர்கள் தங்கள் திறமைகளை வளர்த்துக்கொண்டு கடுமையாக உழைத்து, விளையாட்டுத்துறையில் இந்தியாவின் கனவை நனவாக்க முயற்சி மேற்கொள்ள வேண்டும் எனக் கேட்டுக்கொண்டார். இந்நிகழ்ச்சியில் இந்தியா ஹாக்கி அணி மேலாளர் பியூஷ் துபே உள்ளிட்ட பலர் கலந்து கொண்டனர்.
பாதுகாப்பு அமைச்சகம்
இந்திய மற்றும் அமெரிக்க பாதுகாப்பு அமைச்சர்களிடையே தொலைபேசி உரையாடல்
பாதுகாப்பு அமைச்சர் திரு ராஜ்நாத் சிங்கை அமெரிக்க பாதுகாப்பு அமைச்சர் திரு லாயிட் ஆஸ்டின் தொலைபேசி மூலம் இன்று மாலை தொடர்பு கொண்டார்.
ஆப்கானிஸ்தான் நிகழ்வுகள் உள்ளிட்ட இருதரப்பு மற்றும் பிராந்திய விஷயங்கள் குறித்து அவர்கள் ஆலோசித்தனர். ராணுவ ஒப்பந்தம் குறித்தும் ஆலோசனை செய்த இரு தலைவர்களும், ஒத்துழைப்பில் நெருங்கி பணியாற்ற விருப்பம் தெரிவித்தனர்.
பிராந்தியத்தில் பயங்கரவாதத்தை ஒடுக்குவது குறித்து இந்திய மற்றும் அமெரிக்க பாதுகாப்பு அமைச்சர்கள் கருத்துகளை பரிமாறிக்கொண்டனர். ஆப்கானிஸ்தானில் சமீபத்தில் நடைபெற்ற மீட்பு நடவடிக்கைகளில் பரஸ்பர ஒத்துழைப்பு குறித்து மகிழ்ச்சி தெரிவித்த இருதரப்பும், மாறிவரும் சூழ்நிலைக்கு ஏற்ப தொடர்ந்து தொடர்பில் இருக்க ஒத்துக்கொண்டன.
சுகாதாரம் மற்றும் குடும்ப நலத்துறை அமைச்சகம்
கொவிட் 19 தடுப்பூசிகள் பாதுகாப்பானது மற்றும் செயல் திறன் மிக்கது : அமைச்சர் பதில்
கொவிட்-19 தடுப்பூசிகள் பாதுகாப்பானது மற்றும் செயல்திறன் மிக்கது என மாநிலங்களவையில் மத்திய சுகாதார மற்றும் குடும்ப நலத்துறை அமைச்சர் திரு அஸ்வினி குமார் சவுபே தெரிவித்தார்.
மாநிலங்களவையில் எழுத்துப்பூர்வமாக தாக்கல் செய்த பதிலில் அவர் கூறியதாவது:
நாட்டில் ஏற்பட்ட கொவிட் தொற்றுக்கு, தடுப்பூசி அவசரமாக தேவைப்பட்டதால், புதிய மருந்துகள் மற்றும் மருத்துவ பரிசோதனைகள் விதிகளின்படி, கொவிட்-19 தடுப்பூசிகளை தயாரிக்க நிபுணர் குழுவுடன் ஆலோசித்து மத்திய மருந்துகள் தர கட்டுப்பாட்டு அமைப்பு அனுமதி வழங்கியது.
கோவாக்சின் தடுப்பூசி பாரத் பயோடெக் இன்டர்நேஷனல் நிறுவனத்தால் தயாரிக்கப்படுகிறது. இந்நிறுவனம் 3 கட்ட பரிசோதனை அறிக்கைகளை தாக்கல் செய்தது. இவற்றை மத்திய மருத்துகள் தர கட்டுப்பாட்டு அமைப்பு, நிபுணர்களுடன் ஆராய்ந்து, இந்த தடுப்பூசி பாதுகாப்பானது மற்றும் செயல்திறன் மிக்கது என்பதை கண்டறிந்தது.
இதையடுத்து அவசர காலத்தில் பயன்படுத்துவதற்காக, கோவாக்சின் தடுப்பூசி தயாரிக்க ஐதராபாத்தில் உள்ள பாரத் பயோடெக் இன்டர்நேஷனல் நிறுவனத்துக்கு அனுமதி வழங்கப்பட்டது.
இதே போல் புனேவில் உள்ள இந்திய சீரம் மையமும், இங்கிலாந்து, பிரேசில் மற்றும் தென் ஆப்பிரிக்காவில் மேற்கொள்ளப்பட்ட அஸ்ட்ரா ஜெனிகா தடுப்பூசியின் பரிசோதனை அறிக்கைகள், இந்தியாவில் மேற்கொள்ளப்பட்ட பரிசோதனை அறிக்கைகள் ஆகியவற்றை தாக்கல் செய்தது.
இதை மத்திய மருந்துகள் தர கட்டுப்பாட்டு அமைப்பின் நிபுணர் குழுவும், மருந்துகள் மற்றும் சுகாதார பொருட்கள் தயாரிப்பு ஒழுங்குமுறை ஆணையமும் ஒப்பிட்டு ஆராய்ந்தது.
மத்திய மருந்துகள் தர கட்டுப்பாட்டு அமைப்பின் நிபுணர் குழுவின் பரிந்துரைப்படி, கோவிஷீல்டு தடுப்பூசியை இந்திய சீரம் மையம் தயாரிக்க அனுமதி வழங்கப்பட்டது.
இவ்வாறு மத்திய அமைச்சர் திரு அஸ்வினி குமார் சவுபே தெரிவித்தார்.
பிரதமர் அலுவலகம்
பிரதமரின் மித்ரா மெகா ஜவுளிப் பூங்காக்கள் உற்பத்தித்திறனை அதிகரிப்பதுடன், புதுமைகளை ஊக்குவித்து, ஏராளமான வேலை வாய்ப்புகளையும் உருவாக்கும்: பிரதமர் திரு நரேந்திர மோடி
கடந்த சில நாட்களில் மகாராஷ்டிரா மற்றும் குஜராத் மாநிலங்களில், இரண்டு, பிரதமரின் மித்ரா மெகா ஜவுளிப் பூங்காக்களுக்கு அடிக்கல் நாட்டப்பட்டதற்குப் பிரதமர் திரு நரேந்திர மோடி மகிழ்ச்சி தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"கடந்த சில நாட்களில், 2, பிரதமரின் மித்ரா மெகா ஜவுளிப் பூங்காக்களுக்கான அடிக்கல் நாட்டப்பட்டுள்ளது. இந்தப் பூங்காக்கள் மகாராஷ்டிராவின் அமராவதி மற்றும் குஜராத்தின் நவ்சாரியில் அமைக்கப்படுகின்றன. இவை உற்பத்தித்திறனை அதிகரிப்பதுடன், புதுமைகளை ஊக்குவித்து, ஏராளமான வேலை வாய்ப்புகளையும் உருவாக்கும்."
மனித வள மேம்பாட்டு அமைச்சகம்
சிபிஎஸ்ஈ தேர்வுகள் குறித்த முடிவு
கொரோனா பாதிப்புகள் அதிகரித்து வரும் சூழ்நிலையில் பல்வேறு மட்டங்களில் நடைபெறவுள்ள தேர்வுகள் குறித்து, உயர்மட்ட ஆலோசனை கூட்டம் ஒன்றுக்கு மாண்புமிகு பிரதமர் இன்று தலைமை தாங்கினார்.
மத்திய கல்வி அமைச்சர் திரு ரமேஷ் பொக்ரியால் நிஷாங்க், பிரதமரின் முதன்மை செயலாளர், அமைச்சரவை செயலாளர், பள்ளிக்கல்வி மற்றும் உயர்கல்வித்துறை செயலாளர்கள் மற்றும் இதர மூத்த அதிகாரிகள் இக்கூட்டத்தில் கலந்துகொண்டனர்.
மாணவர்களின் நலனே அரசின் முதன்மை முன்னுரிமையாக இருக்க வேண்டும் என்று பிரதமர் வலியுறுத்தினார். மாணவர்களது கல்வி நலன்கள் பாதுகாக்கப்படும் அதே சமயத்தில் அவர்களது ஆரோக்கியமும் உறுதி செய்யப்பட வேண்டும் என்பதை மத்திய அரசு மனதில் கொண்டுள்ளது என்று அவர் கூறினார்.
அடுத்த மாதம் முதல் நடைபெறவிருந்த 10 மற்றும் 12-ஆம் வகுப்பு தேர்வுகள் குறித்து இக்கூட்டத்தில் ஆய்வு செய்யப்பட்டது. 2021 மே 4-ஆம் தேதி முதல் பனிரெண்டாம் வகுப்பு தேர்வுகளை நடத்த சிபிஎஸ்ஈ திட்டமிட்டிருந்தது.
பெருந்தொற்று நாடு முழுவதும் மீண்டும் பரவி வரும் நிலையில், பல்வேறு மாநிலங்களில் கொவிட்-19 பாதிப்புகள் அதிகரித்து வருகின்றன. ஒரு சில மாநிலங்களில் பாதிப்புகளின் எண்ணிக்கை மிகவும் அதிகமாக உள்ளது.
11 மாநிலங்களில் பள்ளிக்கூடங்கள் மூடப்பட்டுள்ள நிலையில், நாடு முழுவதும் ஒரே சமயத்தில் தேர்வுகளை நடத்த வேண்டிய நிலையில் சிபிஎஸ்ஈ உள்ளது.
எனவே, தற்போதைய நிலையையும் மாணவர்களின் நலனையும் கருத்தில் கொண்டு கீழ்கண்டவாறு முடிவெடுக்கப்பட்டுள்ளது:
2021 மே 4 முதல் ஜூன் 14 வரை நடக்கவிருந்த 12-ஆம் வகுப்பு தேர்வுகள் ஒத்தி வைக்கப்படுகின்றன. 2021 ஜூன் 1 அன்று நிலைமையை வாரியம் ஆய்வு செய்யும். தேர்வுகள் நடைபெறுவதற்கு குறைந்தபட்சம் 15 நாட்களுக்கு முன்பு அவை குறித்த தகவல் தெரிவிக்கப்படும்.
2021 மே 4 முதல் ஜூன் 14 வரை நடக்கவிருந்த பத்தாம் வகுப்பு தேர்வுகள் ரத்து செய்யப்படுகின்றன. வாரியத்தால் உருவாக்கப்பட உள்ள வழிமுறையின் அடிப்படையில் பத்தாம் வகுப்பு தேர்வு முடிவுகள் தீர்மானிக்கப்படும். மாணவர் யாராவது தனக்கு வழங்கப்பட்ட மதிப்பெண்களில் திருப்தி அடையாவிட்டால், நிலைமை சீரடைந்த பின்னர் தேர்வு எழுதுவதற்கான வாய்ப்பு அவருக்கு வழங்கப்படும்.
--------
(Visitor Counter : 206
சுகாதாரம் மற்றும் குடும்ப நலத்துறை அமைச்சகம்
கோவிட்-19 தடுப்பூசி அறிமுகப் பணிக்குத் தயாராகுமாறு மாநிலங்கள்/யூனியன் பிரதேசங்களை கேட்டுக் கொண்டுள்ளது மத்திய அரசு : அனைத்து மாநிலங்களிலும் ஜனவரி 2ஆம் தேதி ஒத்திகை
நாடு முழுவதும் கோவிட்-19 தடுப்பூசி அறிமுகம் செய்வதற்கான பணிகளை விரைவுபடுத்தும் நோக்கத்துடன், தயார் நிலையை உறுதி செய்ய வேண்டும் என அனைத்து மாநிலங்கள் / யூனியன் பிரதேசங்களை மத்திய அரசு கேட்டுக் கொண்டுள்ளது. கோவிட்-19 தடுப்பூசி ஒத்திகை இடங்களில், தயார் நிலை குறித்து சுகாதாரத்துறை முதன்மைச் செயலாளர் மற்றும் மாநிலங்கள் / யூனியன் பிரதேசங்களின் சுகாதாரத்துறை நிர்வாகிகளுடன் மத்திய சுகாதாரத்துறை செயலாளர் திரு ராஜேஷ் பூஷன் காணொலிக் காட்சி மூலம் இன்று ஆய்வு நடத்தினார்.
அனைத்து மாநிலங்கள் / யூனியன் பிரதேசங்களில் கோவிட்-19 தடுப்பூசி நடைமுறைக்கான ஒத்திகை ஜனவரி 2ஆம் தேதி சனிக்கிழமை மேற்கொள்ளப்படுகிறது. இது அனைத்து மாநிலத் தலைநகரங்களிலும், குறைந்தது மூன்று இடங்களில் நடத்தத் திட்டமிடப்பட்டுள்ளது. சில மாநிலங்களையும், போக்குவரத்து சிக்கல் உள்ள மாவட்டங்களையும் இந்த ஒத்திகைக்குப் பயன்படுத்த உள்ளது. ஒவ்வொரு பரிசோதனை இடத்திலும், பொறுப்பு மருத்துவ அதிகாரி, 25 பரிசோதனைப் பயனாளிகளை  அடையாளம் காண வேண்டும். இவர்களின் விவரங்கள் கோ-வின் இணையதளத்தில் பதிவேற்றம் செய்யவேண்டும் என அனைத்து மாநிலங்களும் கேட்டுக் கொள்ளப்பட்டுள்ளன.
கோவிட்-19 தடுப்பூசி அறிமுகம் செய்வதற்கான இந்த ஒத்திகையின் நோக்கம், கோவிட்-19 தடுப்பூசி அமலாக்கத்தின் போது சந்திக்கும் பிரச்சினைகளை அடையாளம் காண்பது தான். இது, தடுப்பூசித் திட்ட நிர்வாகிகளுக்கும் நம்பிக்கை அளிக்கும் என எதிர்பார்க்கப்படுகிறது. கோவிட் தடுப்பூசி போடும் பணிக்காக 96,000 பேருக்குப் பயிற்சி அளிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1685048
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 16.11.2017 அன்று ஒரு பீப்பாய்க்கு 60.57 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 16.11.2017 அன்று ஒரு பீப்பாய்க்கு 60.57 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 15.11.2017 அன்று 60.36 அமெரிக்க டாலராக இருந்த கச்சா எண்ணெயின் விலை 16.11.2017 அன்று 60.57 அமெரிக்க டாலராக குறைந்துள்ளது.
இந்திய ரூபாயில் கச்சா எண்ணெயின் மதிப்பு 15.11.2017 அன்று ரூ. 3945.36 ஆகவும் 16.11.2017 அன்று ரூ. 3954.83 ஆகவும் இருந்தது. 15.11.2017 அன்று ரூ. 65.37 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 16.11.2017 அன்று ரூ. 65.30 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 16, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
60.57 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3954.83 
|
|
டாலருக்கு நிகரான இந்திய ரூபாயின் மாற்று மதிப்பு
|
|
65.30 
(
பிரதமர் அலுவலகம்
தேசிய ஆவணக் காப்பகத்தின் இணையதளத்தில் ஒரு கோடிக்கும் அதிகமான வரலாற்று ஆவணங்களைக் கொண்ட “ அபிலேக் படால்” எனும் இணையப்பக்கத்திற்குப் பிரதமர் பாராட்டு தெரிவித்துள்ளார்
தேசிய ஆவணக் காப்பகத்தின் இணையதளத்தில் ஒரு கோடிக்கும் அதிகமான வரலாற்று ஆவணங்களைக் கொண்ட “அபிலேக் படால்” எனும் இணையப்பக்கத்திற்குப் பிரதமர் திரு நரேந்திர மோடி பாராட்டு தெரிவித்துள்ளார்.
தேசிய ஆவணக்காப்பகத்தின் டிவிட்டர் பதிவுக்கு பதில் அளித்துள்ள பிரதமர் தமது டிவிட்டர் பதிவில் கூறியிருப்பதாவது:
“வரலாறு மற்றும் கலாச்சாரம் குறித்து பேரார்வம் கொண்டவர்களுக்கு இது நிச்சயம் ஆர்வத்தை அளிக்கும்”.
(AD/GS/RS/KRS